

**ΒΙΟΓΡΑΦΙΚΟ ΣΗΜΕΙΩΜΑ ΠΕΕΓΕΠ**

**Η Π.Ε.Ε.Γ.Ε.Π. (ΠΑΝΕΛΛΗΝΙΑ ΕΝΩΣΗ ΕΠΑΓΓΕΛΜΑΤΙΩΝ ΓΕΩΤΕΧΝΙΚΩΝ & ΕΠΙΧΕΙΡΗΣΕΩΝ ΠΡΑΣΙΝΟΥ)** είναι μια Ένωση που προασπίζεται και κατοχυρώνει τα δικαιώματα των μελών της, εκπαιδεύει και πιστοποιεί τα μέλη της, μελετά ζητήματα για τη διατήρηση και την προστασία του περιβάλλοντος, προωθεί σύγχρονες τεχνολογίες στο επαγγελματικό αντικείμενο, συνεργάζεται με φορείς που προάγουν την επιστημονική γνώση και παρεμβαίνει σε μια σειρά θεμάτων που αφορούν το πράσινο και το περιβάλλον.

 Μέλη της είναι κάτοχοι πτυχίου ΑΕΙ ή ΤΕΙ οι οποίοι εμπλέκονται σε οποιαδήποτε φάση παραγωγής έργων πρασίνου και πιο συγκεκριμένα γεωπόνοι, δασολόγοι, αρχιτέκτονες τοπίου που δραστηριοποιούνται σαν ελεύθεροι επαγγελματίες αλλά και σαν υπάλληλοι ιδιωτικών επιχειρήσεων ή δημόσιων υπηρεσιών καθώς και επιχειρήσεις πρασίνου.

***Υλοποίηση των στόχων της γίνεται μέσω;***

* Ημερίδων, σεμιναρίων και λοιπών εκδηλώσεων
* Συστήνοντας ομάδες επεξεργασίας θέσεων, απόψεων, προτάσεων και νομοθετημάτων
* Παρεμβάσεων και συνεργασιών με ανάλογους φορείς
* Υποβολής προτάσεων στην Πολιτεία
* Παρουσιάσεων στα ΜΜΕ

Ενδεικτικά τα τελευταία χρόνια έχουν πραγματοποιηθεί:

ΗΜΕΡΙΔΕΣ

* [ΠρασινίΖΟΥΜΕ την Αθήνα: Η πρόταση της ΠΕΕΓΕΠ για μια βιώσιμη πόλη, 2018,](https://peegep.gr/archives/1159)  Πνευματικό Κέντρο του Δήμου Αθηναίων
* [Αειφορία στο Πράσινο – Η αειφορία , θεμελιακή επιδίωξη για την ανάπτυξη του αστικού πρασίνου](https://peegep.gr/archives/1141), 2017, Γεωπονικό Πανεπιστήμιο Αθηνών
* Φυτοπροστασία στον αστικό χώρο, 2016, Γεωπονικό Πανεπιστήμιο Αθηνών
* Προτείνουμε και συζητάμε για την πλήρη αποκατάσταση και μελλοντική διαχείριση του Εθνικού Κήπου, 2016, Πνευματικό Κέντρο του Δήμου Αθηναίων
* «Δημοσιότητα και Ευαισθητοποίηση για την προσέλκυση των Ομάδων - Στόχων και την ευρύτερη διάδοση του Σχεδίου Δράσης», της Πράξης «Τοπικό Σχέδιο για την Απασχόληση στο Δήμο Φυλής, 2015, Δημαρχείο Φυλής
* Σχεδιασμός και ασφάλεια στους χώρους παιχνιδιού, 2015, Πνευματικό Κέντρο Δήμου Αθηναίων
* Το Δένδρο και η Πόλη, 2014, Πνευματικό Κέντρο Δήμου Αθηναίων
* Ο Ρόλος των Υπαίθριων Βιωματικών Δραστηριοτήτων στην Περιβαλλοντική Εκπαίδευση, 2014, Τεχνόπολις-Γκάζι

ΣΕΜΙΝΑΡΙΑ

* Διαχείριση αστικών δέντρων, 2019
* [Εξειδικευμένο Σεμινάριο – workshop: «Σχεδιασμός, Εγκατάσταση και Συντήρηση Φυτεμένων Δωμάτων»](https://peegep.gr/archives/744) 2019, 2013, 2012
* Το κλειδί της επιτυχημένης πώλησης,2014, 2019
* [Εξειδικευμένο Σεμινάριο – Workshop: «Σχεδιασμός & Κατασκευή Μικρών Ιδιωτικών Κήπων»](https://peegep.gr/archives/769)
* [Σχεδιασμός και Ασφάλεια στους χώρους παιχνιδιού](https://peegep.gr/archives/991), 2016
* [Σεμινάριο για το νέο Ν.4412/2016: Δημοσίων Συμβάσεων Έργων, Προμηθειών και Υπηρεσιών](https://peegep.gr/archives/1025), 2016
* Επαγγελματική Άρδευση-Τεχνολογίες Νερού, 2014
* [Εξειδικευμένο Σεμινάριο – Workshop: «Χλοοτάπητες: από την επιλογή έως τη χρήση»](https://peegep.gr/archives/767), 2013

ΣΥΜΜΕΤΟΧΗ ΣΕ ΠΡΟΓΡΑΜΜΑΤΑ

* Συμμετοχή στην Πράξη: Τοπικό Σχέδιο για την Απασχόληση στο Δήμο Φυλής, Δεκέμβριος 2013- Ιούνιος 2015
* Συμμετοχή στην Πράξη: Τοπικές δράσεις κοινωνικής ένταξης για ευάλωτες ομάδες στο Δήμο Φυλής», 20 Ιουλίου 2012 – Ιούνιου 2014

ΕΘΕΛΟΝΤΙΚΟ ΕΡΓΟ

* Σύνταξη προτάσεων για την πλήρη αποκατάσταση και μελλοντική διαχείριση του Εθνικού Κήπου, 2016
* Μελέτη Πράσινων Δωμάτων σε 14 σχολικά συγκροτήματα του Δήμου Αθηναίων, 2015
* Μελέτη περιβάλλοντος χώρου σε 14 σχολικά συγκροτήματα του Δήμου Αθηναίων, 2015
* Συμμετοχή στο έργο ανάπλασης των κήπων της Θεολογικής Σχολής της Χάλκης», 2014

Η ΠΕΕΓΕΠ είναι μέλος της ELCA (European Landscape Contractors Association)